Argentiinan lippu

**Argentiinan lippu** on Argentiinan tunnus vaakunan, moton ja hymnin ohella. Lippu on otettu käyttöön vuonna 1812. Se on kolmiraitainen ja muodostuu kolmesta tasalevyisestä vaakaraidasta. Raidoista ylin ja alin ovat vaaleansinisiä ja keskimmäinen on valkoinen. Lipun keskelle lisättiin 1818 keltainen ”Toukokuun aurinko” eli Inti (esp. *Sol de Mayo*).

Lippua, jossa on aurinkosymboli keskellä, kutsutaan *viralliseksi seremonialipuksi* (esp. *Bandera Oficial de Ceremonia*). Lippu ilman aurinkoa on *koristelippu* (esp. *Bandera de Ornato*). Kumpaakin versiota pidetään Argentiinan kansallislippuna.

## Virallinen kuvaus

### Muoto ja koko
Vuodesta 1978 lipun viralliset mittasuhteet ovat 9:14 ja sen virallinen koko on 0,9 kertaa 1,4 metriä. Lipun raitojen korkeus on 30 cm.

### Värit
Lipun väreistä käydään keskustelua, sillä lipun värejä ei ole määritelty virallisesti. Espanjan kielen sanaa *celeste* käytetään kuvaamaan lipun vaaleansinisten raitojen väriä. Pantone määrittelee tämän värin **N21-01**, joka vastaa RGB-väriä **155, 196, 226**.

### Aurinkosymboli
Lipun aurinkosymboli on kopio ensimmäisessä argentiinalaisessa kolikossa (vuodelta 1813) olevasta kaiverruksesta.

Vuonna 1978 auringon väriksi määriteltiin kullankeltainen (*amarillo oro*). Auringon sisähalkaisijaksi määriteltiin 10 cm ja ulkohalkaisijaksi 25 cm (auringon halkaisija on 5/6 valkoisen raidan korkeudesta ja auringon ”naama” on 2/5 auringon korkeudesta).

Auringossa on 32 sädettä, joista 16 on suoria ja 16 aaltoilevia.

## Lipun symboliikka

Yleisin selitys lipun väreille on, että sininen kuvaa taivasta, valkoinen pilviä ja keltainen aurinkoa. Toisen selityksen mukaan sininen kuvaa Río de la Plata-jokea ja valkoinen hopeaa (Argentiinan nimi on johdettu latinan sanasta *argentum*, joka tarkoittaa hopeaa). Muita selityksiä on, että värit on valittu Bourbon-suvun tai Neitsyt Marian vaatteiden väreistä.

## Provinssien liput


Kuva:Bandera de la Ciudad de Buenos Aires.svg|Buenos Aires
Kuva:Bandera de la Provincia de Buenos Aires.svg|Buenos Airesin maakunta
Kuva:Bandera de la Provincia del Chaco.svg|Chaco
Kuva:Flag of chubut province in argentina - bandera de chubut.svg|Chubut
Kuva:Bandera Cordoba-inof.svg|Córdoba
Kuva:Bandera de la Provincia de Corrientes.svg|Corrientes
Kuva:Bandera de la Provincia de Entre Ríos.svg|Entre Ríos
Kuva:Flag_of_Formosa.svg|Formosa
Kuva:Bandera de la Provincia de Jujuy.svg|Jujuy
Kuva:Bandera de la Provincia de La Pampa.svg|La Pampa
Kuva:Bandera de la Provincia de La Rioja.svg|La Rioja
Kuva:Bandera de la Provincia de Mendoza.svg|Mendoza
Kuva:Flag of Misiones.svg|Misiones
Kuva:Flag of Neuquen province in Argentina.svg|Neuquén
Kuva:Bandera de la Provincia de Salta.svg|Salta
Kuva:Bandera de la Provincia de San Juan (1997-2018).svg|San Juan
Kuva:Bandera de la Provincia de San Luis.svg|San Luis
Kuva:Bandera de la Provincia de Santa Cruz.svg|Santa cruz
Kuva:Bandera de la Provincia de Santa Fe.svg|Santa Fe
Kuva:Bandera de la Provincia de Santiago del Estero.svg|Santiago del Estero
Kuva:Flag of Tierra del Fuego province in Argentina.svg|Tulimaa, Etelämantereen sektori ja Etelä-Atlantin saaret
Kuva:Bandera de la Provincia de Tucumán.svg|Tucamán


Catamarcan ja Rio Negron provinsseilla ei ole lippua.

## Katso myös
* Luettelo valtioiden historiallisista lipuista
* Toukokuun Aurinko 

## Aiheesta muualla
* Lisätietoja Argentiinan lipusta.